**Ministru kabineta noteikumu projekta „Noteikumi par civilstāvokļa aktu reģistrācijas valsts nodevu ” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Noteikumi par civilstāvokļa aktu reģistrācijas valsts nodevu” (turpmāk ‑ projekts) izstrādāts atbilstoši Ministru kabineta 2009. gada 15. oktobra rīkojumam Nr. 701 „Par Civilstāvokļa aktu reģistrācijas sistēmas attīstības koncepciju” un uz Civilstāvokļa aktu reģistrācijas likuma 3. panta septītajā daļā ietvertā deleģējuma pamata.*Euro* ieviešanas kārtības likuma 30. panta pirmā daļa, Ministru kabineta 2012. gada 27. jūnija rīkojuma Nr. 282 „Par „Koncepciju par normatīvo aktu sakārtošanu saistībā ar eiro ieviešanu Latvijā”” 1.1.2. apakšpunkts, Latvijas Nacionālā *euro* ieviešanas plāna (apstiprināts ar Ministru kabineta 2013. gada 4. aprīļa rīkojumu Nr.  136) 1. pielikuma J2.2.2. pasākums, Ministru kabineta 2013. gada 29. maija rīkojuma Nr. 212 „Par tiesību aktu grozījumu virzību saistībā ar *euro* ieviešanu Latvijā” 1.3. apakšpunkts. |
| 2. | Pašreizējā situācija un problēmas | Ministru kabineta 2005. gada 28. jūnija noteikumi Nr. 457 „Noteikumi par valsts nodevas par civilstāvokļa aktu reģistrāciju apmēru un maksāšanas kārtību” (turpmāk – MK noteikumi Nr. 457) būs spēkā līdz jauno Ministru kabineta noteikumu spēkā stāšanās dienai.Saskaņā ar MK noteikumiem Nr. 457 valsts nodeva par civilstāvokļa aktu reģistrāciju (turpmāk – valsts nodeva) ir noteikta šādā apmērā: par laulības reģistrāciju – 5 lati, par civilstāvokļa aktu reģistru ierakstu atjaunošanu, papildināšanu, labošanu un anulēšanu – 3 lati, par atkārtotu civilstāvokļa aktu reģistrācijas apliecības izsniegšanu – 1 lats.Valsts nodevu likmes nav pārskatītas kopš 1995. gada. Ekonomiskā situācijā valstī ir būtiski mainījusies. Izmaksas, kas saistītas ar civilstāvokļa aktu reģistrāciju ir vairākkārtīgi pieaugušas.2013. gada 1. janvārī spēkā stājās Civilstāvokļa aktu reģistrācijas likums, kurā ietvertais tiesiskais regulējums ir būtiski palielinājis dzimtsarakstu nodaļu amatpersonu atbildību, pieņemot iesniegumus laulības noslēgšanai.Pieaudzis iesniegumu skaits, kad viena vai abas personas, kas iesniedz iesniegumu laulības noslēgšanai ir ārzemnieki. Neskatoties uz to, ka ārzemnieku iesniegtajiem dokumentiem ir nepieciešams tulkojums latviešu valodā, lai noskaidrotu, vai iesniegtais dokuments ir derīgs laulības noslēgšanai, ir gadījumi, kad jāsazinās ar dokumenta izsniedzējas valsts kompetentu iestādi. Papildus Dzimtsarakstu nodaļa no Latviešu valodas aģentūras pieprasa izziņu par ārzemnieka personvārda atveidi un rakstību latviešu valodā.Ja personas vēlas noslēgt laulību pie garīdznieka, iesniegums par to jāiesniedz dzimtsarakstu nodaļā. Dzimtsarakstu nodaļā tiek pārbaudīti laulības noslēgšanai iesniegtie dokumenti un personām laulību noslēgšanai pie garīdznieka tiek izsniegta izziņa par dokumentu pārbaudi.Ir nepieciešams ierobežot atkārtotu civilstāvokļa aktu reģistrāciju apliecību pieprasījumus. Personas nevērīgi izturas pret dokumentiem, pazaudē vai sabojā tos. Pašreizējais valsts nodevas apmērs nav šķērslis saņemt atkārtotu civilstāvokļa reģistrācijas apliecību, kad rodas nepieciešamība. Šāda situācija nevar veicināt attieksmes maiņu pret šiem cilvēka dzīvē svarīgajiem dokumentiem.Tā kā ar 2014. gada 1. janvāri Latvijā plānots ieviest *euro*, ir nepieciešams grozīt MK noteikumus Nr. 457, aizstājot tajos latus ar *euro*. Tā kā grozāmo normu apjoms pārsniedz pusi no MK noteikumu Nr. 475 normu skaita, ir nepieciešams izdot jaunus noteikumus, pamatojoties uz 2009. gada 3. februāra MK noteikumu Nr. 108 „Normatīvo aktu projektu sagatavošanas noteikumi” 140. punktu. |
| 3. | Saistītie politikas ietekmes novērtējumi un pētījumi | Civilstāvokļa aktu reģistrācijas sistēmas attīstības koncepcijahttp://polsis.mk.gov.lv/LoadAtt/file764.doc |
| 4. | Tiesiskā regulējuma mērķis un būtība | Projekta mērķis ir noteikt valsts nodevas apmēru, maksāšanas kārtību, kā arī pārskatīt to personu loku, kuras ir atbrīvotas no valsts nodevas samaksas un noteikt par kurām civilstāvokļa aktu reģistrācijas darbībām valsts nodeva nav jāmaksā.Ņemot vērā, ka valsts nodevu likmes nav pārskatītas kopš 1995. gada tās tiek palielinātas, vienlaicīgi palielinot to personu loku, kas tiek atbrīvotas no nodevas samaksas. Tiek noteiktas šādas valsts nodevu likmes: laulību reģistrācija – 9,84 lati, civilstāvokļa akta reģistra ieraksta aktualizēšana vai atjaunošana  ‑ 4,92 lati; atkārtota civilstāvokļa akta reģistrācijas apliecības izsniegšana ‑  4,92 lati.Izskatot civilstāvokļa aktu reģistra aktualizēšanas un atjaunošanas lietas, veicama plaša civilstāvokļa reģistru un citu dokumentu analīze, lai pieņemtu pamatotu lēmumu par civilstāvokļa reģistra labošanu vai atjaunošanu vai atteikumu labot civilstāvokļa reģistru vai to atjaunot. Gadījumu skaits, kad tiks piemērots projekta 2.2. un 3.2. apakšpunkts (t. i. tiks iekasēta valsts nodeva) ir neliels. Valsts nodeva tiks iekasēta gadījumos, ja pēc personas iniciatīvas tiesību aktos atļautos gadījumos tiek mainīts bērna vārds, pievienots vai svītrots otrs vārds, reģistra ierakstā atbilstoši tiks mainīts vārds atbilstoši dzimumam, ja persona mainījusi dzimumu u. c. Dzimtsarakstu nodaļu praksē civilstāvokļa aktu reģistru ierakstu papildināšanas un labošanas gadījumos pārsvarā tiek piemēroti projekta 9. punktā noteiktie gadījumi, kad valsts nodevu neiekasē. Paredzēts, ka no valsts nodevas samaksas turpmāk būs atbrīvotas personas ar I invaliditātes un II invaliditātes grupu, personas, kuras ir pilnā valsts vai pašvaldības apgādībā, kā arī personas, kuras normatīvajos aktos noteiktajā kārtībā ir atzītas par trūcīgām, bāreņi vai bez vecāku gādības palikuši bērni pēc pilngadības sasniegšanas līdz 24 gadu vecuma sasniegšanai un daudzbērnu ģimenes, ja tām un vismaz trīs to aprūpē esošiem bērniem, tai skaitā audžuģimenē ievietotiem un aizbildnībā esošiem, normatīvajos aktos noteiktajā kārtībā ir noteikta viena deklarētā dzīvesvieta vai papildu adrese.Turpmāk valsts nodeva nebūs jāmaksā par dzimšanas reģistra ieraksta aktualizēšanu, ja dzimšanas reģistrā anulē ierakstu par bērna tēvu, kas reģistrēts LPSR Laulības un ģimenes kodeksa 58. pantā paredzētajā kārtībā, ierakstot ziņas par bērna tēvu ar mātes uzvārdu un tautību, bērna tēva vārdu un tēvvārdu pēc mātes norādījuma.Par atkārtotu civilstāvokļa akta reģistrācijas apliecību valsts nodevu neiekasēs, ja civilstāvokļa akta reģistrācijas apliecība nepieciešama uzturlīdzekļu piedziņas, valsts pabalstu un pensijas piešķiršanas lietās, aizbildnības vai aizgādnības nodibināšanas lietās, politiski represēto personu reabilitācijas lietās, notiesāto personu apliecinošu dokumentu izsniegšanas lietās, kā arī uz paritātes pamata par civilstāvokļa akta reģistra ieraksta aktualizēšanu, atjaunošanu un atkārtotas civilstāvokļa akta reģistrācijas apliecības izsniegšanu pēc ārzemnieka pieprasījuma, ja ar attiecīgo valsti ir noslēgts līgums par savstarpēju tiesisko palīdzību. Projekta 12.2. apakšpunkts tiks piemērots arī pagaidu aizgādnības nodibināšanas gadījumā.Valsts nodeva nav jāmaksā par dzimšanas reģistra ieraksta aktualizēšanu, ja dzimšanas reģistrā anulē ierakstu par bērna tēvu, kas reģistrēts LPSR Laulības un ģimenes kodeksa 58. pantā paredzētajā kārtībā, ierakstot ziņas par bērna tēvu ar mātes uzvārdu un tautību, bērna tēva vārdu un tēvvārdu pēc mātes norādījuma.Projekta mērķis ir pielāgot Ministru kabineta noteikumu projektu „Noteikumi par civilstāvokļa aktu reģistrācijas valsts nodevu ” *euro* ieviešanai.Ņemot vērā Valsts kancelejas ierosinājumu un saskaņojot to ar Finanšu ministriju, noteikumu projektā iekļautās valsts nodevas likmes izteiktas gan latos (2. punkts), gan *euro* (3. punkts), vienlaicīgi paredzot, ka projekta 2. punkts zaudē spēku 2013. gada 31. decembrī, savukārt, 3. punkts stājas spēkā 2014. gada 1. janvārī. Šāds risinājums novērš nepieciešamību izsludināt grozījumus Ministru kabineta noteikumos.Projekts paredz noteikt šādas valsts nodevu likmes: par laulības reģistrāciju 9,84 lati (14 *euro*), par civilstāvokļa akta ieraksta aktualizēšanu vai atjaunošanu 4,92 lati (7 *euro*), atkārtotas civilstāvokļa akta reģistrācijas apliecības izsniegšana 4,92 lati (7 *euro*). |
| 5. | Projekta izstrādē iesaistītās institūcijas | Tieslietu ministrija |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar |
| 7. | Cita informācija | Nav |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Projekta tiesiskais regulējums attieksies uz personām, kuras vēlēsies noslēgt laulību, aktualizēt vai atjaunot civilstāvokļa akta reģistru, vai atkārtoti saņemt civilstāvokļa akta reģistrāciju apliecinošu apliecību.Gadā tiek noslēgtas vidēji 11000 laulības, izskatītas 8500 reģistru ierakstu papildināšanas lietas, izsniegtas 18500 atkārtotas civilstāvokļa reģistrācijas apliecības. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Pašvaldību dzimtsarakstu nodaļas |
| 3. | Tiesiskā regulējuma finansiālā ietekme | Noteiktās valsts nodevas likmes par projektā minētajām darbībām palielinās iedzīvotāju finansiālo slogu.Vienlaicīgi tiek paplašināts to sabiedrības grupu skaits, kas tiek atbrīvotas no valsts nodevas. |
| 4. | Tiesiskā regulējuma nefinansiālā ietekme | Projekts šo jomu neskar |
| 5 | Administratīvās procedūras raksturojums | Projektā saglabātas līdzšinējās administratīvās procedūras.Persona valsts nodevu varēs samaksāt kā līdz šim ‑  skaidrā naudā, ar bankas vai citas iestādes starpniecību, kurai ir tiesības sniegt naudas maksājuma pakalpojumu, vai ar VISA, VISA Electron, MasterCard, Maestro vai American Express maksājuma karti maksājuma karšu pieņemšanas terminālī vai citā alternatīvā sistēmā.  |
| 6. | Administratīvo izmaksu monetārs novērtējums | Projekts šo jomu neskar |
| 7. | Cita informācija | Ministru kabineta noteikumu projekts „Noteikumi par civilstāvokļa aktiem”, kas izstrādāti saskaņā ar Civilstāvokļa aktu reģistrācijas likuma 3. panta sestajā daļā noteikto deleģējumu, noteikts, ka personai var elektroniski nosūtīt civilstāvokļa aktu reģistrāciju apliecinošu izziņu, kas parakstīta ar drošu elektronisko parakstu. Šādu elektronizācijas līmeni nav iespējams nodrošināt, izsniedzot civilstāvokļa reģistrācijas apliecības. Ņemot vērā sabiedrības negatīvo attieksmi pret apliecībām uz baltas A4 formāta lapas, TM pieņēma lēmumu tipogrāfiski iespiest civilstāvokļa reģistrācijas apliecību veidlapas ar dizaina elementiem. Civilstāvokļa reģistrācijas apliecību personai iespējams pieprasīt elektroniski interneta vietnē [www.latvija.lv](http://www.latvija.lv), iesniegumā norādot dzimtsarakstu nodaļu, kurā tā vēlas saņemt attiecīgo dokumentu. No 2013.gada 1.janvāra civilstāvokļa aktus reģistrē Civilstāvokļa aktu reģistrācijas informācijas sistēmā, kas ir izveidota, kā viena no Vienotās migrācijas informācijas sistēmas apakšsistēmām. Minētās sistēmas ietvaros ir izveidots e-pakalpojums „Civilstāvokļa aktu reģistra ierakstos iekļauto ziņu un aktuālās informācijas sniegšana valsts pārvaldes iestādēm”, kas tiek nodrošināts, izmantojot WEB servisus, noslēdzot datu apmaiņas līgumu atbilstoši Fizisko personu datu aizsardzības likumam. |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2013** | Turpmākie trīs gadi (tūkst. latu) |
| **2014** | **2015** | **2016** |
|  | Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **98,4** | **47,2** | **141,7** | **141,7** | **141,7** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 1,1 | 1,4 | 4,4 | 4,4 | 4,4 |
| 1.2. valsts speciālais budžets |  |  |  |  |  |
| 1.3. pašvaldību budžets | 97,3 | 45,8 | 137,3 | 137,3 | 137,3 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets |  |  |  |  |  |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | **98,4** | **47,2** | **141,7** | **141,7** | **141,7** |
| 3.1. valsts pamatbudžets | 1,1 | 2,3 | 4,4 | 4,4 | 4,4 |
| 3.2. speciālais budžets |  |  |  |  |  |
| 3.3. pašvaldību budžets | 97,3 | 45,8 | 137,3 | 137,3 | 137.3 |
| 4. 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|  |  |  |  |
|  |  |  |  |
| 5.  Precizēta finansiālā ietekme: | X |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 6.1. **detalizēts ieņēmumu aprēķins**Balstoties uz iepriekšējo gadu statistiku 2013.gadā tiek prognozēts sekojošs civilstāvokļa aktu reģistrāciju gadījumu skaits:Pašvaldību budžetā iemaksājamās nodevas:* laulību reģistrācija (*dzimtsarakstu nodaļās un pie garīdznieka noslēgtās laulības*)

10 836 (*vidējo reģistrēto laulību skaits gadā*) x Ls 5 (*valsts nodevas* *likme*) = Ls 54 180* civilstāvokļa aktu reģistru ierakstu atjaunošana, papildināšana, labošana un anulēšana

8 545 (*vidējais atjaunoto, papildināto, laboto un anulēto reģistru skaits gadā*) x Ls 3 (*valsts nodevas likme*) = Ls 25 635 * atkārtotu civilstāvokļa aktu reģistrācijas apliecību izsniegšana (*dzimtsarakstu nodaļās izsniegtās apliecības)*

17 473 (*vidēji izsniegto apliecību skaits gadā*) x Ls 1 (*valsts nodevas likme*) = Ls 17 473*Kopā: Ls 97 288*Valsts pamatbudžetā iemaksājamās nodevas:* atkārtotu civilstāvokļa aktu reģistrācijas apliecību izsniegšana (*Tieslietu Ministrijas Dzimtsarakstu departamentā izsniegtās apliecības*)

1 115 (*vidējo izsniegto apliecību skaits gadā*) x Ls 1 (*valsts nodevas likme*) = Ls 1 115* laulību reģistrācija (*LR diplomātiskajās un konsulārajās pārstāvniecībās ārvalstīs noslēgtās laulības*)

3 (*vidējo reģistrēto laulību skaits gadā*) x Ls 5 (*valsts nodevas* *likme*) = Ls 15*Kopā: Ls 1 130*2013.gadā prognozētais kopējais iekasētās valsts nodevas apmērs par civilstāvokļa aktu reģistrāciju Ls 98 418Tiek plānots, ka noteikumu projekts stāsies spēkā 2013.gada 1. septembrī, līdz ar to iekasētās nodevas apjoms 2013.gadā būs šāds:Jan.-Aug. Ls 98 418: 12 x 8 mēn. = Ls 65 612 t.sk.:Pašvaldību budžetā iemaksājamās nodevas: Ls 64 859Valsts pamatbudžetā iemaksājamās nodevas: Ls 753Sept.-Dec. Ls 240 150:12 x 4 mēn. = Ls 800 50 t.sk.:Pašvaldību budžetā iemaksājamās nodevas: Ls 47 211Valsts pamatbudžetā iemaksājamās nodevas: Ls 1 839Kopā 2013.g Ls 145 662 sk.:Pašvaldību budžetā iemaksājamās nodevas: Ls 173 070Valsts pamatbudžetā iemaksājamās nodevas: Ls 2 592*2014.gadā un turpmāk:*Pašvaldību budžetā iemaksājamās nodevas:* laulību reģistrācija (*dzimtsarakstu nodaļās un pie garīdznieka noslēgtās laulības*)

10 836 (*vidējo reģistrēto laulību skaits gadā*) x Ls 9,84 (*valsts nodevas* *likme*) = Ls 106 626 * civilstāvokļa aktu reģistru ierakstu atjaunošana, papildināšana, labošana un anulēšana

8 545 (*vidējais atjaunoto, papildināto, laboto un anulēto reģistru skaits gadā*) x Ls 4,92 (*valsts nodevas likme*) = Ls 42 041 * atkārtotu civilstāvokļa aktu reģistrācijas apliecību izsniegšana (*dzimtsarakstu nodaļās izsniegtās apliecības*)

17 473 (*vidēji izsniegto apliecību skaits gadā*) x Ls 4,92 (*valsts nodevas likme*) = Ls 85 967*Kopā: Ls 234 634*Valsts pamatbudžetā iemaksājamās nodevas:* atkārtotu civilstāvokļa aktu reģistrācijas apliecību izsniegšana (*Tieslietu Ministrijas Dzimtsarakstu departamentā izsniegtās apliecības*)

1 115 (*vidējo izsniegto apliecību skaits gadā*) x Ls 4,92 (*valsts nodevas likme*) = Ls 5 486* laulību reģistrācija (*LR diplomātiskajās un konsulārajās pārstāvniecībās ārvalstīs noslēgtās laulības*)

3 (*vidējo reģistrēto laulību skaits gadā*) x Ls 9,84 (*valsts nodevas* *likme*) = Ls 30*Kopā: Ls 5 516*2014.gadā un turpmāk prognozētais kopējais iekasētās valsts nodevas apmērs par civilstāvokļa aktu reģistrāciju Ls 240 150 |
| 6.1. detalizēts ieņēmumu aprēķins  |
| 6.2. detalizēts izdevumu aprēķins |
| 7. Cita informācija | 1995. gada 1. aprīlī stājās spēkā Ministru kabineta noteikumi Nr. 72 „Noteikumi par valsts nodevu par civilstāvokļa aktu reģistrēšanu, grozīšanu un papildināšanu”, kas bija pirmie MK noteikumi pēc atjaunotā 1937. gada Civillikuma spēkā stāšanās 1993. gada 1. septembrī un likuma „Par civilstāvokļa aktiem” spēkā stāšanās 1993. gada 28. oktobrī. Minētie MK noteikumi paredzēja šādas valsts nodevas: laulības reģistrācija ‑ 5 lati, civilstāvokļa reģistru grozīšana un papildināšana ‑ 3 lati un atkārtotas civilstāvokļa aktu reģistrācijas apliecības izsniegšana ‑ 1 lats. 2005. gada 15. aprīlī stājās spēkā Civilstāvokļa aktu likums, uz kura deleģējuma pamata tika pieņemti MK noteikumi Nr. 457. Valsts nodevu likmes netika mainītas. Ņemot vērā inflācijas pieaugumu kopš 1995. gada, (saskaņā ar Centrālās statistikas pārvaldes mājas lapā pieejamo informāciju ikgadēji vidējais gada inflācijas rādītājs par laika posmu no 1996. ‑  2012. gadam ir +5,705%) dzimtsarakstu nodaļu veikto pakalpojumu, par kuriem noteiktas valsts nodevas, izmaksas ir ievērojami pieaugušas. Ir pieaudzis darbinieku atalgojums (saskaņā ar Centrālās statistikas pārvaldes mājas lapā pieejamo informāciju mēneša vidējā darba samaksa (bruto) sabiedriskajā sektorā par laika posmu no 2005. ‑ 2012. gadam ir pieaugusi vidēji par 162%), līdz ar to arī vidējā stundas likme un laulības reģistrācijas nodrošināšanai patērētais laiks, ņemot vērā Civilstāvokļa aktu reģistrācijas likuma prasības iesniegto dokumentu pārbaudei. Pieaugušas arī kancelejas preču un poligrāfijas pakalpojumu (civilstāvokļa aktu reģistru iesiešana grāmatās, apliecību veidlapu nodrošināšana), pasta pakalpojumu cenas. Paaugstinot valsts nodevas likmes, ir ņemtas vērā ievērojami pieaugušās komunālo pakalpojumu un elektroenerģijas izmaksas (saskaņā ar Centrālās statistikas pārvaldes mājas lapā pieejamo informāciju elektroenerģijas vidējā cena par laika posmu no 2006. ‑ 2012. gadam ir pieaugusi par 203%). Tiek prognozēts, ka 2013. ‑ 2016. gadā neskatoties uz nodevas palielinājumu, noslēgto laulību skaits, civilstāvokļa aktu reģistru aktualizēšanas, atjaunošanas un atkārtoti izsniegto civilstāvokļa aktu reģistrācijas apliecību skaits gadā būtiski nemainīsies. |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Lai nodrošinātu normatīvā regulējuma savstarpēju atbilstīgumu, vienlaikus ar projektu virzāms Ministru kabineta noteikumu projekts „Noteikumi par civilstāvokļa aktu reģistriem” |
| 2. | Cita informācija | Līdz ar noteikumu projekta spēkā stāšanos, spēku zaudēs Ministru kabineta 2005. gada 28. jūnija noteikumi Nr.457 „Noteikumi par valsts nodevas par civilstāvokļa aktu reģistrācijas apmēru un kārtību”  |
| **VI. Sabiedrības līdzdalība un šīs līdzdalības rezultāti** |
| 1. | Sabiedrības informēšana par projekta izstrādes uzsākšanu | Projekts šo jomu neskar |
| 2. | Sabiedrības līdzdalība projekta izstrādē | Projekts šo jomu neskar |
| 3. | Sabiedrības līdzdalības rezultāti | Projekts šo jomu neskar |
| 4. | Saeimas un ekspertu līdzdalība | Ir notikušas diskusijas ar dzimtsarakstu nodaļu pārstāvjiem, kas atbalsta valsts nodevas likmju paaugstināšanu. |
| 5. | Cita informācija | Nav |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi savas kompetences ietvaros nodrošinās pašvaldību dzimtsarakstu nodaļas, karjeras konsulārās amatpersonas Latvijas Republikas diplomātiskajās un konsulārajās pārstāvniecībās ārvalstīs, un Tieslietu ministrijas Dzimtsarakstu departaments. |
| 2. | Projekta izpildes ietekme uz pārvaldes funkcijām | Projekts šo jomu neskar |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar |
| 6. | Cita informācija | Nav |

Anotācijas V sadaļa – projekts šo jomu neskar.

Tieslietu ministrs J. Bordāns

18.09.2013 14:03

2572

V. Vasariņa

67830677, vita.vasariņa@tm.gov.lv